  Туспуктэм: Майя Бывальцева Майя Бывальцева 12-тӥ инвожое Удмуртиын шуак кезьытскылоз. Улосвыл Гидрмоетцентрлэн пресс-службаез вуоно шутэтскон нуналъёслы куазь сярысь чакланъёсты шараяз. Кӧснуналэ, 11-тӥ инвожое, потон уе но нуназе элькунлэн бадӟым люкетаз дырын-дырын зорылоз. Уйин +10…+15, нуназе +17…+22 градус луоз. Нуназе тӧл секундскын 8-13 метрозь пельтоз. Арнянуналэ, 12-тӥ инвожое, уйпал улосвылъёсысь кезьыт омыр вуоз. Уйин температура +5…+10 градусозь лэзькоз, нуназе +11…+16 градуслэсь вылӥе уз ӝутскы. Тӧл секундскын 6-11 метре пельтоз. Нуназе кӧня ке зороз. Вордӥськонэ, 13-тӥ инвожое, шӧдскымон зорыны кулэ ӧвӧл. Уйин +6…+11, нуназе +18…+23 градус возиськоз. Нырысь-валысь чакланъёсъя, 14-тӥ инвожое куазь кӧс луоз, нуназе омыр +20…+25 градусозь шуналоз. Тегъёс: Удмуртия куазь Гидрометцентр гужем  